Source: https://ziaristii.com/averea-de-nabab-familiei-savonea-270-000-de-euro-plus-doar-4-luni-sefa-csm-continua-sa-apere-cauza-clanurilor-penale-via-ss-gestapo/
Timestamp: 2019-11-16 01:43:59+00:00

Document:
Averea de nabab a familiei Savonea. 270.000 de euro în plus în doar 4 luni! Şefa CSM continuă să apere cauza clanurilor penale, via SS-Gestapo - Ziariștii
Acasă Dezvăluiri Averea de nabab a familiei Savonea. 270.000 de euro în plus în...
Averea de nabab a familiei Savonea. 270.000 de euro în plus în doar 4 luni! Şefa CSM continuă să apere cauza clanurilor penale, via SS-Gestapo
Conturile familiei Lia Savone au explodat în ultimele patru luni, după ce soțul ei, un avocat care, în ultimii ani, s-a orientat pe afaceri imobiliare, a vândut câteva proprietăți valoroase. Astfel, în declarația de avere din iunie 2019, șefa Consiliului Superior al Magistraturii arată că soțul ei a obținut 53.727 de euro și alți 1.413.470 de lei (peste 300.000 de euro) din vânzarea a cinci case.
Tot în privința bunurilor adunate, valoarea bijuteriilor Liei Savonea a mai crescut din februarie până luna aceasta, de la 12.000 la 14.000 de euro, fiind vorba despre obiecte cumpărate în perioada 2008 – 2018. Familia Savonea deține mai multe terenuri, în județele Ilfov și Alba, și două case de locuit, una în comuna Chiajna (Ilfov), iar cealaltă în localitatea Bucerdea (Alba), scriu jurnaliştii Newsweek România.
Ia bani „de detaşare”, deşi stă la marginea Bucureştiului
Venitul încasat de şefa Consiliului Superior al Magistraturii reprezintă unul dintre cele mai mari venituri din magistratură, fiind echivalentul a aproape 100.000 de euro. Astfel, potrivit declaraţiei de avere, şefa CSM a încasat anul trecut 315.661 de lei (indemnizaţie), 20.472 de lei (recalculări), 124.175, 26 lei (indemnizaţie de detaşare), 12.107,42 lei (indemnizaţie de delegare), 1.212,21 lei (decont de transport) şi 1.514 de lei (drepturi salariale restante).
Dar să forţezi în asemenea hal legea, încasând drepturi „de detaşare” ca şi când ai veni din Cluj la Bucureşti, când tu stai practic imediat lângă Bucureşti, asta e culmea lăcomiei! Căci Chiajna e un fel de cartier al Capitalei, un orăşel lipit de Bucureşti, e ca şi cum ai sta în Berceni sau Balta Alabă şi vii la serviciu în centru.
Asta e şmecheria practicată în trecut de parlamentarii de Ilfov sau de Bucureşti, care încasau diurnă şi sume pentru cazare, deşi stăteau la ei acasă.
Mai nou, Savonea face jocurile talibanilor anti-justiţie din PSD. I-a întins o capcană lui Dăncilă prin care i-a cerut să spună public dacă mai vrea existenţa Secţiei pentru Investigarea Infracţiunilor din Justiţie (zisă şi „SS-Gestapo”), înfiinţată de clanurile penale pentru sabotarea justiţiei din interior.
Savonea ţine cu dinţii de această secţie şi vrea s-o impună pe Adina Florea şefă la „SS-Gestapo”. Şefa CSM cu avere de nababă este împotriva Europei şi a justiţiei de tip democratic. Mărturie stă atacul ei public la adresa UE, când a forţat o scrisoare a CSM împotriva Raportului MCV care acuza atacul la statul de drept, dar şi poziţia publică de joi în apărarea „SS-Gestapo”.
Prin intervenţia ei făcută în nume personal, Lia Savonea contrazice Comisia de la Veneţia, într-un document care cuprinde punctul de vedere al unei comisii a CSM legat de cel mai recent raport întocmit de Comisia de la Veneţia care cerea practic desfiinţarea „SS-Gestapo”.
Savonea s-a făcut preş în faţa premierului Dăncilă, deşi primise mandat de la CSM să dea de pământ cu OUG 7, care a scos magistraţii în stradă pentru apărarea statului de drept.
Articolul precedentChirieac vinde statului „știri pozitive” cu 2.500 € bucata. Un nou șmen de 15.000 € de la Drumuri, cu trei zile înainte de alegeri
Articolul următor„Deşteapta” Dăncilă a scăpat de „teroristul” Dragnea şi vrea să fie şefa baronilor. Socialiştii europeni spun „pas” congresului PSD. „Vor transmite un mesaj video”
Titel sâmbătă, 29 iunie 2019 at 9.10
Rauța Pangea vineri, 28 iunie 2019 at 17.45
Sunt sigur ca vremea acestor magistrați cu salarii de nababi se ca sfarsi odată! Nu poate sa țină la nesfârșit și sa sfideze zeci de mii de intelectuali cu facultăți pe bune fata de acești indivizi care sunt plătiți la greu din bugetul statului!!! Este o situație anormala care odată s-odată va lua sfarsi !!!!
Gabriela Constantinescu vineri, 28 iunie 2019 at 16.04
Nu numai ca nu a spus nimic dancilei, atunci cand s-a dus la intrevederea referitoare la oug 7, a stat ca muta, dupa cum bine spuneti, insa a avut grija si sa le faca viata un calvar unor procurori de toata isprava, Bogdan Parlog si Sorin Lia, asupra carora a asmutit IJ si SIIJ, falangele ticaloase ale justitiei psd-alde, in scopul de intimidare si hartuire.

References: CSM 
 CSM 
 CSM 
 CSM 
 CSM 
 CSM 
 CSM